[{"text_idx": "#000002", "text": "Y feirws papiloma dynol (HPV)"}, {"text_idx": "#000003", "text": "Byddwch yn cael eich canlyniad drwy\u2019r post, felly gwnewch yn siw\u0302r eich bod wedi cael y cyfeiriad cywir. Os nad ydych wedi cael canlyniad ar o\u0302l 6 wythnos, cysylltwch a\u0302\u2019ch meddyg. Nod Sgrinio Serfigol Cymru yw anfon yr holl ganlyniadau o fewn 6 wythnos. Os nad ydych eisiau derbyn eich canlyniad drwy\u2019r post, rhowch wybod i\u2019r person sy\u2019n gwneud y prawf."}, {"text_idx": "#000004", "text": "Mae canlyniadau posibl eich prawf sgrinio wedi eu rhestru isod:"}, {"text_idx": "#000005", "text": "Feirws papiloma dynol risg uchel (hrHPV) heb ei ganfod"}, {"text_idx": "#000006", "text": "Ni chanfuwyd Feirws Papiloma Dynol (HPV) yn eich sampl serfigol. Mae hwn yn ganlyniad calonogol sy'n golygu nad oes angen i ni wirio eich celloedd serfigol. Mae hyn oherwydd bod eich risg o ddatblygu newidiadau i gelloedd gradd uchel yn y pum mlynedd nesaf yn isel iawn."}, {"text_idx": "#000007", "text": "Oherwydd llwyddiant ac effeithiolrwydd profion HPV, mae Pwyllgor Sgrinio Cenedlaethol y DU wedi argymell ei bod yn ddiogel i raglenni sgrinio serfigol wahodd pob menyw a phobl sydd a\u0302 cheg y groth rhwng 25 a 64 oed i gael eu sgrinio bob pum mlynedd, os nad oes ganddynt HPV yn eu sampl. Pan fydd sgrinio serfigol yn canfod haint HPV, y rhan fwyaf o'r amser os oes unrhyw newidiadau i gelloedd serfigol yn bresennol, gellir eu trin yn hawdd a gellir osgoi canser ceg y groth."}, {"text_idx": "#000008", "text": "Mae hyn yn golygu, er ein bod wedi canfod hrHPV yn eich sampl, pan wnaethom edrych ar y celloedd nid oedd unrhyw newidiadau i\u2019r celloedd. Byddwn yn eich gwahodd chi am brawf arall ar o\u0302l 12 mis i weld a yw eich corff wedi ymdrin a\u0302\u2019r feirws."}, {"text_idx": "#000009", "text": "Os byddwn yn canfod hrHPV yn eich sampl ac, wrth edrych ar y celloedd, yn gweld bod newidiadau i\u2019r celloedd, byddwn yn eich atgyfeirio i glinig colposgopi yn eich ysbyty lleol. (Gweler Y Clinig Colposgopi)"}, {"text_idx": "#000010", "text": "Enw\u2019r newidiadau i\u2019r celloedd yw dyskaryosis. Mae\u2019r newidiadau fel arfer yng nghelloedd (cennog) y croen sy\u2019n gorchuddio\u2019r tu allan i geg y groth. Weithiau gallant fod yn y celloedd y tu mewn i geg y groth neu\u2019r groth, a elwir yn gelloedd chwarennol"}, {"text_idx": "#000011", "text": "Weithiau pan fyddwn yn edrych ar y celloedd yn eich sampl, er nad ydym yn gallu dod o hyd i unrhyw newidiadau i\u2019r celloedd, mae llai o gelloedd nag yr hoffem eu gweld. Mae angen bod digon o gelloedd i ni wybod bod sampl da wedi cael ei gymryd ac i ni roi canlyniad priodol i chi. Byddai angen i chi gael y prawf eto ar o\u0302l 12 wythnos fel arfer."}, {"text_idx": "#000012", "text": "Mae hyn yn golygu na allwn roi canlyniad priodol i chi ac nad ydym wedi edrych ar y celloedd yn y sampl. Mae sawl rheswm pam y gall hyn ddigwydd. Byddai angen i chi gael y prawf eto ar o\u0302l 12 wythnos fel arfer."}, {"text_idx": "#000013", "text": "Os hoffech drafod eich canlyniad, cysylltwch a\u0302\u2019ch meddyg neu\u2019r person sy\u2019n gwneud y prawf."}, {"text_idx": "#000014", "text": "Feirws Papiloma Dynol risg uchel (hrHPV) wedi ei ganfod, celloedd normal"}, {"text_idx": "#000015", "text": "Feirws Papiloma Dynol risg uchel (hrHPV) wedi ei ganfod, newidiadau i gelloedd wedi eu gweld"}, {"text_idx": "#000016", "text": "Feirws Papiloma Dynol risg uchel (hrHPV) wedi ei ganfod, dim digon o gelloedd"}]